**ZMLUVA O DIELO**

uzatvorená podľa ustanovenia § 536 a nasledujúcich zákona č. 513/91 Zb. (Obchodný zákonník)   
v znení neskorších predpisov (v texte aj **Zmluva**)

1. **Zmluvné strany**

**Objednávateľ: Rozhlas a televízia Slovenska,**

Mlynská dolina, 845 45 Bratislava

Štatutárny orgán: PhDr. Jaroslav Rezník, generálny riaditeľ

IČO: 47 232 480

DIČ: 20 23 169 973

IČ DPH: SK 20 23 169 973

Bankové spojenie: Tatra Banka, a.s., Bratislava

Číslo účtu: IBAN SK23 1100 0000 0029 2512 3845

Zápis: Obchodný register Okresného súdu Bratislava I, Odd.: Po,   
 Vložka č.:1922/B

(ďalej len „Objednávateľ“)

**a**

**Zhotoviteľ: xxxxxxxxxxxxxx**

Štatutárny orgán: xxxxxx

IČO: xxxxxxxxxxxxxxxxxx

DIČ: xxxxxxxxxxxxxxxxxx

IČ DPH: xxxxxxxxxxxxxxxxxx

Bankové spojenie: xxxxxxxxxxxxxxxxxx

IBAN: xxxx xxxx xxxx xxxx xxxx xxxx xxxx

Zápis: xxxxxxxxxxxxxxxxxx

(ďalej len „Zhotoviteľ“)

(spoločne ďalej len „zmluvné strany“)

**Preambula**

Táto zmluva je uzavretá na základe výsledku verejnej súťaže podľa § 66 zákona č. 343/2015 Z. z.   
o verejnom obstarávaní a o zmene a doplnení niektorých zákonov v znení neskorších predpisov   
(ďalej len "zákon o verejnom obstarávaní") na predmet nadlimitnej zákazky: „**Rekonštrukcia TV technológie štúdia Košice**“ zverejnenej v Úradnom vestníku Európskej únie č.: ................. zo dňa ................... a vo Vestníku verejného obstarávania č. ......./2019 o dňa .................. pod značkou: ..................., v rámci ktorej Zhotoviteľ uspel ako uchádzač v časti: „**Rekonštrukcia TV technológie štúdia Košice – časť 1**“

1. **Predmet zmluvy**
   1. Táto zmluva upravuje práva a povinnosti zmluvných strán pri vykonaní diela  –   
      „**Televízna technológia s montážou pre TV štúdio Košice – časť 1**“, v rámci investičnej akcie „Obnova televíznych a rozhlasových produkčných štúdií“
   2. Predmetom tejto zmluvy je záväzok zhotoviteľa vykonať dielo pre objednávateľa podľa jeho pokynov, podľa Prílohy č. 1 – Opis predmetu zákazky, Prílohy č. 2 – Projektová dokumentácia a Prílohy č. 3 - Technickej špecifikácie a štruktúrovaného rozpočtu pre časť 1 (v texte len „**Cenová ponuka**“),   
      ktoré predstavujú neoddeliteľnú súčasť tejto Zmluvy (v texte len „**Dielo**“). Za riadne vykonané Dielo sa objednávateľ zaväzuje zaplatiť dohodnutú cenu podľa tejto Zmluvy.
   3. Predmetom Diela je aj:
      1. dodávka technologických zariadení, montážnych prvkov a technologického nábytku podľa Zadávacej dokumentácie a všetkých jej príloh,
      2. montážne a inštalačné práce vrátanie položenia a zakončenia kabeláže, montáž a pripojenie všetkých zariadení, vrátane tých, dodaných objednávateľom do technologických stojanov   
         a technologického nábytku, vrátane revízií slaboprúdového prepojenia (ak budú potrebné)
      3. oživenie dodaných zariadení, vrátane funkčných testov a nastavenia, oživenie zariadení dodaných objednávateľom zabezpečí objednávateľ, konfiguráciu podľa požiadaviek objednávateľa, uvedenie technologického celku do prevádzky, asistencia pri skúšobnej prevádzke a meraní,
      4. vykonanie všetkých potrebných skúšok a revízii, vrátane funkčných skúšok   
         so spolupracujúcimi zariadeniami a s technologickými celkami v mieste sídla objednávateľa a prispôsobenie parametrov novoinštalovaných zariadení, za účasti zástupcu objednávateľa
      5. odovzdanie všetkých príslušných dokladov prináležiacich k Dielu v zmysle článku 8. tejto Zmluvy
      6. certifikované školenie obsluhy Diela v slovenskom jazyku v rozsahu minimálne 40 hodín rozložené do piatich pracovných dní
      7. skúšobná prevádzka Diela v nepretržitom trvaní aspoň 3 dní
      8. vypracovanie dokumentácie skutkového stavu
   4. Za riadne zhotovené Dielo sa pre účely tejto Zmluvy považuje Dielo, ktoré je vykonané podľa podmienok vyplývajúcich z tejto Zmluvy, platných právnych predpisov a príslušných technických noriem. Pri vykonávaní Diela je zhotoviteľ povinný vykonať všetky potrebné vedľajšie, pomocné a dodatočné činnosti, ktoré nie sú síce výslovne uvedené v podkladoch určujúcich rozsah a obsah Diela, ale sú potrebné pre dosiahnutie funkčného a prevádzky-schopného stavu Diela.
   5. V prípade rozporu pri určení obsahu, rozsahu, vlastností a kvality Diela má prednosť Technologická projektová dokumentácia.
2. **Termíny a miesto vykonania Diela**
   1. Zmluvné strany sa dohodli na nasledovných termínoch vykonania Diela (ďalej len „Termíny“):
      1. vykonanie Diela: do 60 dní odo dňa účinnosti tejto Zmluvy
   2. Miestom vykonania a dodania Diela je regionálne sídlo Objednávateľa, t. j. Rozhlas a televízia Slovenska, Štúdio RTVS Košice, Rastislavova 13, 043 07 Košice.
   3. Ak Zmluva neustanovuje inak, termíny vykonávania Diela sa predlžujú o dobu trvania prekážok nezávislých od vôle zhotoviteľa, ktoré mu bránia vo vykonávaní Diela, ak nemožno rozumne predpokladať, že by zhotoviteľ tieto prekážky alebo ich následky mohol odvrátiť alebo prekonať, ani že by v čase vzniku jeho záväzku vykonať Dielo tieto prekážky mohol predvídať.
   4. Zhotoviteľ je povinný bezodkladne, najneskôr do 3 dní písomne informovať Objednávateľa o vzniku prekážok (ich povahe, začiatku a konci) podľa predchádzajúceho bodu Zmluvy. Zodpovednosť Zhotoviteľa nie je vylúčená a Termíny sa nepredlžujú, pokiaľ Zhotoviteľ nesplnil svoju povinnosť informovať Objednávateľa o vzniku prekážok v lehote podľa tohto bodu Zmluvy.
3. **Cena Diela**
   1. Zmluvné strany sa dohodli v súlade so zákonom č. 18/1996 Z. z. o cenách v znení neskorších predpisov a jeho vykonávacej vyhlášky č. 87/1996 Z. z. v znení neskorších predpisov, na celkovej cene diela vo výške:

Cena Diela bez DPH xxx.xxx,xx €

DPH 20 % xxx.xxx,xx €

Cena celkom: xxx.xxx,xx €

(Slovom: xxxxxxxxxxxxxxxxxxxxxxxxxxxxxx EUR)

(v texte len **Cena diela**)

* 1. Právo na zaplatenie Ceny diela vzniká vykonaním Diela.
  2. Cena diela je stanovená dohodou Strán ako cena pevná a zároveň najvyššie prípustná,   
     ktorú v žiadnom prípade nie je možné zvýšiť, okrem prípadov, keď táto Zmluva výslovne stanovuje,   
     že Cenu diela je možné zvýšiť.
  3. Cena diela je dohodnutá na základe Cenovej ponuky Zhotoviteľa, Cenová ponuka tvorí prílohu tejto Zmluvy (Príloha č.3). Cenová ponuka je úplná a záväzná, to znamená, že Cena diela zohľadňuje všetky činnosti a náklady Zhotoviteľa potrebné na vykonanie Diela, a neúplnosť tejto Cenovej ponuky nemá vplyv na Cenu diela.
  4. K zmene ceny Diela môže dôjsť pri:
     1. realizácii plnenia nad rámec tejto Zmluvy,
     2. na základe požiadaviek Objednávateľa o nezrealizovanie časti prác.
  5. Akékoľvek vyššie uvedené zmeny Zmluvy súvisiace so zmenou Diela musia byť realizované v súlade   
     s § 18 zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej ako „ZVO“ alebo „zákon o verejnom obstarávaní“).
  6. O cenu služieb a dodávok uvedených v Cenovej ponuke, ktoré nebudú zhotoviteľom zrealizované sa znižuje Cena diela uvedená v bode 4.1 Zmluvy.

1. **Zmeny Diela**
   1. Objednávateľ má právo požiadať o zmeny Diela v priebehu celého vykonávania Diela a Zhotoviteľ je povinný zmeny Diela vykonať.
   2. Plnenie naviac podľa čl. 4.5.1 musí byť pred jeho realizáciou písomne vopred odsúhlasené Objednávateľom a musí ísť o plnenie, ktoré nie je objektívne technicky a ekonomicky oddeliteľné   
      od pôvodného plnenia, zmluvné strany ho nevedeli a ani nemohli vedieť predvídať a bez vykonania, ktorého nie je možné riadne vykonať Dielo. Zhotoviteľ znáša akékoľvek náklady spojené s realizáciou vopred neoznámených a Objednávateľom neodsúhlasených plnení navyše.
   3. Cena plnenia naviac bude určená na základe jednotkových cien uvedených v cenovej ponuke Zhotoviteľa, ak je cenu týchto častí Diela možné takto určiť, inak je Zhotoviteľ povinný určiť jednotkovú cenu týchto plnení naviac ako cenu obvyklú. K zvýšeniu Ceny diela dôjde výlučne na základe písomného dodatku k Zmluve.
   4. Akékoľvek zmeny Zmluvy súvisiace so zmenou Diela musia byť realizované v súlade s § 18 zákona o verejnom obstarávaní.
2. **Platobné podmienky**
   1. Po dodaní Diela v rozsahu položiek 9. až 34 a položiek 37 až 99 Cenovej ponuky   
      a jeho protokolárnom odovzdaní podľa bodu 8.2 Zmluvy, Zhotoviteľ vystaví faktúru, vo výške 70% z celkovej Ceny diela, prílohou ktorej bude Preberací protokol so súpisom dodaných položiek, potvrdený Zhotoviteľom a Objednávateľom.
   2. Po ukončení Diela, vykonaní všetkých činností podľa čl. 2 Zmluvy a jeho protokolárnom odovzdaní podľa bodu 8.2 Zmluvy a odstránení vád a nedorobkov uvedených v Preberacom protokole Zhotoviteľ vystaví konečnú faktúru na zvyšných 25% z celkovej Ceny diela, prílohou ktorej bude Preberací protokol so súpisom skutočne vykonaných služieb a dodávok potvrdený Zhotoviteľom a Objednávateľom.
   3. Splatnosť faktúr je 30 dní odo dňa jej doručenia Objednávateľovi, pričom faktúra bude uhradená výhradne prevodným príkazom na účet Zhotoviteľa uvedený v hlavičke tejto zmluvy.
   4. Faktúra vystavená Zhotoviteľom musí obsahovať všetky náležitosti daňového dokladu v zmysle zákona č. 222/2004 Z. z. o dani z pridanej hodnoty v znení neskorších predpisov. V prípade,   
      že tomu tak nebude, Objednávateľ je oprávnený faktúru vrátiť s tým, že nová lehota splatnosti začne plynúť dňom doručenia opravenej faktúry.
   5. Strany sa dohodli, že časť Ceny diela vo výške 5% z Ceny diela tvorí zádržné (v texte len **Zádržné**) na ubezpečenie Objednávateľa, že TV štúdio Košice (v texte len **štúdio KE**), ktorého súčasťou je Dielo zhotoviteľa, bude počas doby 2 mesiacov od prvej výroby v TV štúdiu Košice v prevádzky-schopnom stave (v texte len **Testovacia prevádzka štúdia KE**). Testovacia prevádzka štúdia KE sa predlžuje o dobu, počas ktorej Objednávateľ nemôže užívať štúdio KE pre vady Diela, za ktoré zodpovedá zhotoviteľ. Objednávateľ ako Zádržné zadrží časť Ceny diela vo výške 5% z platby uplatnenej Zhotoviteľom podľa tejto Zmluvy, a to z časti predstavujúcej základ dane pre určenie DPH. Právo Zhotoviteľa na Zádržné vzniká po splnení podmienok uvedených v tejto Zmluve pri riadnom plnení povinností Zhotoviteľa týkajúcich sa zodpovednosti za vady a zo záruky počas Testovacej prevádzky štúdia KE. Zádržné znížené o nároky Objednávateľa podľa bodu 6.5 Zmluvy Objednávateľ zaplatí Zhotoviteľovi do 30 dní po doručení písomnej žiadosti Zhotoviteľa, po splnení nasledovných podmienok:
3. 50% z čiastky predstavujúcej Zádržné po uplynutí doby Testovacej prevádzky štúdia KE   
   a riadnom odstránení vád a nedorobkov Diela zistených do uplynutia doby Testovacej prevádzky štúdia KE; v okamihu uplynutia doby Testovacej prevádzky štúdia KE musia byť odstránené všetky vady a nedorobky Diela.
4. 50% z čiastky predstavujúcej Zádržné do siedmich (7) dní po uplynutí Záručnej doby v zmysle bodu 9.3. tejto Zmluvy.
   1. Objednávateľ je oprávnený použiť Zádržné na odstránenie akéhokoľvek porušenia povinnosti Zhotoviteľa podľa Zmluvy a/alebo na splnenie akejkoľvek povinnosti s ktorou je Zhotoviteľ v omeškaní, najmä na odstránenie vád, a/alebo na vykonanie akýchkoľvek opatrení pre prípad neplnenia Zmluvy zo strany Zhotoviteľa dohodnutých v Zmluve a/alebo na úhradu akejkoľvek splatnej či nesplatnej pohľadávky Objednávateľa voči Zhotoviteľovi. Zádržné sa o čiastku použitú podľa tohto odseku znižuje, a to automaticky okamihom vynaloženia príslušného nákladu bez potreby vykonania osobitného úkonu.
   2. Ak je Objednávateľ v omeškaní s úhradou faktúry, má Zhotoviteľ právo požadovať z dlžnej sumy   
      zákonný úrok z omeškania.
   3. Zmluvné strany berú na vedomie, že predmet zmluvy je financovaný z finančných prostriedkov na základe Zmluvy č. MK-57/2017/M o zabezpečení služieb verejnosti v oblasti rozhlasového vysielania a televízneho vysielania na roky 2018-2022 a jej príslušného Dodatku pre rok 2018.
5. **Podmienky a zhotovenie Diela**
   1. Povinnosti a spolupôsobenie Objednávateľa:
      1. Objednávateľ je povinný poskytnúť Zhotoviteľovi potrebnú súčinnosť pri vykonávaní diela.
   2. Povinnosti Zhotoviteľa:
      1. Zhotoviteľ vykoná činnosti spojené s predmetom plnenia na vlastnú zodpovednosť a vlastné náklady podľa zmluvy,, pričom rešpektuje technické špecifikácie, právne a technické predpisy, vyhlášky platné v Slovenskej republike.
         1. Odborné práce musia byť vykonané len pracovníkmi Zhotoviteľa alebo jeho dodávateľov, ktorí majú príslušnú kvalifikáciu na vykonanie týchto prác.
         2. Zhotoviteľ zodpovedá v plnom rozsahu počas výkonu prác na pracovisku Objednávateľa za dodržiavanie všeobecne záväzných právnych predpisov ako aj osobitných predpisov v oblasti BOZP a zákona č. 314/2001 Z. z. o ochrane pred požiarmi v znení neskorších predpisov.
         3. Zhotoviteľ zodpovedá počas priebehu prác v plnom rozsahu za bezpečnosť   
            a ochranu zdravia pri práci svojich zamestnancov.
      2. Zhotoviteľ sa zaväzuje, že pri zhotovovaní Diela nepoškodí majetok Objednávateľa.   
         Ak by došlo k poškodeniu majetku Objednávateľa, táto skutočnosť sa bude riešiť v zmysle príslušných ustanovení Obchodného zákonníka a subsidiárne z. č. 40/1964 Zb. Občiansky zákonník v znení neskorších predpisov.
      3. Zhotoviteľ podpisom tejto Zmluvy potvrdzuje, že pred jej uzavretím, pri vynaložení odbornej starostlivosti, dôkladne preskúmal charakter požadovaných prác a služieb, ako aj všetky ostatné poskytnuté informácie definujúce rozsah prác potrebných na realizáciu Diela, a že tieto neobsahujú žiadne prekážky vykonania Diela, sú na zhotovovanie Diela vhodné a je schopný podľa nich Dielo realizovať.
      4. V priebehu vykonávania Diela sa Zhotoviteľ zaväzuje okamžite písomne upozorniť Objednávateľa na časti, ktoré sa zdajú byť zbytočné, alebo upozorniť na časti,   
         ktoré je možno realizovať efektívnejšie pri dodržaní všetkých požadovaných kritérií.
      5. Akékoľvek zmeny, ktoré môžu mať vplyv na výslednú podobu Diela, podliehajú predchádzajúcemu schváleniu Objednávateľom.
      6. Až po písomné odovzdanie a prevzatie ukončeného Diela nesie zodpovednosť   
         za Dielo a jeho následky v plnom rozsahu Zhotoviteľ. V prípade zistenia vád a nedostatkov už vykonaných prác pred ich odovzdaním a prevzatím, je Zhotoviteľ povinný ich bezodkladne opraviť na vlastné náklady tak, aby boli pri odovzdaní a prevzatí Diela bez vád a nedostatkov.
   3. Obe strany sú povinné bezodkladne poskytovať druhej Zmluvnej strane žiadanú súčinnosť   
      v súvislosti s plnením predmetu tejto zmluvy, a to na základe písomnej výzvy s presným vymedzením žiadanej súčinnosti.
   4. Zmluvné strany sa dohodli, že Objednávateľ je oprávnený priebežne vykonávať kontrolu realizácie diela.
6. **Odovzdanie a prevzatie Diela**
   1. Zhotoviteľ sa zaväzuje vykonať Dielo v požadovanej kvalite podľa platných noriem a v dohodnutom rozsahu. Objednávateľ Dielo neprevezme skôr, než bude Dielo riadne ukončené, budú vykonané všetky činnosti podľa čl. 2 Zmluvy a odovzdané všetky doklady podľa 8.4 Zmluvy.
   2. Povinnosť zhotoviteľa odovzdať Dielo je splnená podpisom preberacieho protokolu podpísaného oboma zmluvnými stranami (v texte len **Preberací protokol**). V Preberacom protokole objednávateľ uvedie prípadné zistené vady a nedorobky a určí lehotu na ich odstránenie.
   3. Prevzatie Diela na základe Preberacieho protokolu nie je potvrdením zhotovenia Diela bez vád. Objednávateľ do 15 dní od podpisu Preberacieho protokolu Dielo prehliadne.
   4. Zhotoviteľ  pred odovzdaním Diela pripraví a Objednávateľovi odovzdá dokladovú dokumentáciu:
      1. dve vyhotovenia dokumentácie ( dokumentácia skutkového stavu) so zakreslenými zmenami vzniknutými počas realizácie Diela v papierovej a elektronickej podobe (vo formáte .dwg a .pdf),
      2. protokoly o vykonaných predpísaných revíznych a funkčných skúškach technických   
         a technologických zariadení,
      3. návody a manuály k jednotlivým zariadeniam v slovenskom alebo anglickom jazyku,
      4. resp. iné doklady, ktoré sú potrebné pre riadne užívanie Diela.
   5. Po odstránení vád Zhotoviteľom podpíšu Zmluvné strany „Protokol o odstránení vád a nedorobkov“.
   6. V prípade, že Zhotoviteľ nevykoná Dielo v termíne podľa bodu 3.1.1 tejto zmluvy, Objednávateľ má právo požadovať od Zhotoviteľa zmluvnú pokutu vo výške 0,1% z Ceny diela za každý deň omeškania s odovzdaním diela.
   7. V prípade omeškania s vykonaním Diela o viac ako 30 dní, má objednávateľ právo uplatniť si nárok na zaplatenie zmluvnej pokuty vo výške 10 % z Ceny diela a zároveň odstúpiť od zmluvy.
   8. Nebezpečenstvo škody na zhotovenom Diele znáša Zhotoviteľ. Nebezpečenstvo škody na Diele prechádza na Objednávateľa protokolárnym odovzdaním diela.
   9. Vlastníkom Diela je od počiatku Objednávateľ, s výnimkou vecí a materiálov obstaraných Zhotoviteľom na vykonanie Diela, ktorých vlastníkom sa Objednávateľ stáva momentom ich spracovania (zabudovania) do Diela.
7. **Záručná doba, vady Diela a sankcie**
   1. Vadou alebo nedorobkom Diela sa rozumie odchýlka od kvality, rozsahu a parametrov   
      Diela stanovených touto Zmluvou, platnými právnymi predpismi, technickými normami, technologickými postupmi, alebo podmienkami príslušného úradu ako aj chýbajúca skúška Diela alebo jeho časti a chýbajúca dokumentácia.
   2. Zhotoviteľ zodpovedá za vady Diela, ktoré má Dielo v čase jeho odovzdania Objednávateľovi, vzniknuté po odovzdaní Diela, ak boli spôsobené porušením povinnosti Zhotoviteľa a v rozsahu záruky za akosť Diela.
   3. Zhotoviteľ poskytuje záruku po dobu 24 mesiacov na celé dielo. Zhotoviteľ objednávateľovi počas záručnej doby zodpovedá tiež za to, že Dielo bude spôsobilé na dohodnuté, resp. obvyklé použitie.
   4. Záručná lehota začína plynúť odo dňa podpisu Preberacieho protokolu a odstránení vád a nedorobkov v ňom uvedených. Záručná doba sa počas odstraňovania vád predlžuje o čas potrebný na odstránenie vád.
   5. Reklamáciu vady Objednávateľ písomne uplatní u Zhotoviteľa najneskôr do 30 dní po zistení vady.
   6. Zhotoviteľ je povinný odstrániť v záručnej dobe písomne reklamované vady Diela bezplatne. Zhotoviteľ je povinný začať odstraňovať reklamované vady neodkladne, najneskôr však do 8 hodín od doručenia reklamácie v prípade, ak je možné vadu odstrániť v Košiciach, inak do 36 hodín odo dňa doručenia reklamácie Zhotoviteľovi a odstrániť ich v čo najkratšom technicky možnom čase podľa dohody zmluvných strán, najneskôr však do 3 pracovných dní od doručenia reklamácie. Zhotoviteľ je povinný po odstránení vady predložiť Objednávateľovi na podpis protokol o odstránení vady kým objednávateľ tento protokol nepodpíše, vada sa nepovažuje za odstránenú.
   7. Vo výnimočných a odôvodnených prípadoch, tzv. havarijné stavy (následky vád, ktorých odstránenie neznesie odklad), je Zhotoviteľ povinný odstrániť vadu a jej následky, alebo zabezpečiť vykonanie provizórneho opatrenia za účelom odvrátenia hroziaceho nebezpečenstva škôd najneskôr do 24 hodín od obdržania reklamácie. Objednávateľ je oprávnený v takýchto výnimočných prípadoch zabezpečiť provizórne opatrenie sám a Zhotoviteľ je povinný nahradiť mu náklady, ktoré na opatrenie účelne vynaložil.
   8. Ak Zhotoviteľ nezaháji odstraňovanie vady v stanovenej lehote je Objednávateľ oprávnený požadovať od Zhotoviteľa zmluvnú pokutu vo výške 100 € za každú jednotlivú vadu za každý kalendárny deň omeškania.
   9. V prípade, že Zhotoviteľ nezačne v uvedenom termíne s odstraňovaním vady, je Objednávateľ oprávnený zadať odstránenie vady tretej osobe a Zhotoviteľ je povinný v plnom rozsahu zaplatiť Objednávateľovi náklady, ktoré mu vznikli v súvislosti s odstránením vady. Objednávateľ bude Zhotoviteľovi vynaložené náklady refakturovať samostatnou faktúrou so splatnosťou 14 dní odo dňa jej vystavenia pre každú vadu samostatne.
   10. Ak Zhotoviteľ neodstráni vady Diela v termíne podľa Zmluvy je povinný zaplatiť Objednávateľovi zmluvnú pokutu vo výške 100 € za každú jednotlivú vadu za každý deň omeškania s odstránením vád Diela.
   11. Zhotoviteľ je povinný zaplatiť zmluvnú pokutu na základe samostatnej faktúry Objednávateľa,   
       so splatnosťou 14 dní odo dňa jej vystavenia.
   12. Uplatnením, alebo zaplatením zmluvnej pokuty nie je dotknutý Objednávateľov nárok na náhradu škody.
8. **Osobitné ustanovenia**
9. Zhotoviteľ je povinný v plnom rozsahu dodržiavať zákon č. 82/2005 Z. z. o nelegálnej práci   
   a nelegálnom zamestnávaní a o zmene a doplnení niektorých zákonov (ďalej len „zákon o nelegálnej práci a nelegálnom zamestnávaní“).
10. Zhotoviteľ sa zaväzuje pred začatím poskytovania služby alebo dodávky práce podľa tejto zmluvy poskytnúť Objednávateľovi doklady a osobné údaje fyzických osôb, prostredníctvom ktorých dodáva prácu alebo poskytuje službu podľa tejto zmluvy, v rozsahu nevyhnutnom na kontrolu dodržiavania zákazu nelegálneho zamestnávania.
11. V prípade uloženia pokuty Objednávateľovi kontrolným orgánom podľa § 7b ods. 7 zákona o nelegálnej práci a nelegálnom zamestnávaní za porušenie zákazu prijať prácu alebo službu podľa § 7b ods. 5 zákona o nelegálnej práci a nelegálnom zamestnávaní je Zhotoviteľ povinný pokutu v plnej výške uhradiť Objednávateľovi, na základe výzvy Objednávateľa na jej úhradu, najneskôr do 5 dní od právoplatnosti rozhodnutia o uložení pokuty. Uhradením pokuty nie je dotknutý nárok Objednávateľa na náhradu prípadnej škody. Objednávateľ je povinný bezodkladne Zhotoviteľa informovať o konaní vedenom kontrolným orgánom, ktorého výsledkom môže byť uloženie pokuty Objednávateľovi.
12. Zmluvné strany sa dohodli, že Objednávateľ je oprávnený jednostranne započítať si svoju pohľadávku voči partnerovi titulom uhradenia pokuty uloženej právoplatným rozhodnutím podľa § 7b ods. 7 zákona o nelegálnej práci a nelegálnom zamestnávaní voči pohľadávke Zhotoviteľa, ktorú je Objednávateľ povinný vyplatiť partnerovi. Toto ustanovenie má prednosť pred ustanoveniami zmluvy, ktoré mu odporujú.
13. **Subdodávatelia**
14. Zmluvné strany sa dohodli, že Zhotoviteľ je oprávnený plniť túto Zmluvu výlučne prostredníctvom subdodávateľov uvedených v Prílohe č. 2 – „Zoznam subdodávateľov“ (ďalej len „Zoznam subdodávateľov“). V takomto prípade Zhotoviteľ zodpovedá rovnako, akoby Zmluvu plnil sám.
15. V Prílohe č. 2 tejto Zmluvy sú uvedené údaje o všetkých známych subdodávateľoch Zhotoviteľa,   
    ktorí sú známi v čase uzavierania tejto Zmluvy, a údaje o osobe oprávnenej konať za subdodávateľa   
    v rozsahu meno a priezvisko, adresa pobytu, dátum narodenia.
16. V prípade, že počas trvania tejto Zmluvy bude mať Zhotoviteľ záujem zmeniť ktorúkoľvek osobu subdodávateľa uvedenú v Zozname subdodávateľov, Zmluvné strany sa dohodli na nasledujúcom postupe: Zhotoviteľ písomne požiada Objednávateľa o súhlas so zmenou v osobe subdodávateľa, pričom:
17. v žiadosti uvedie identifikáciu osoby, ktorá sa má stať subdodávateľom,
18. v žiadosti uvedie špecifikáciu časti plnenia Zmluvy, ktorá má byť prostredníctvom navrhovanej osoby dodávaná kupujúcemu,
19. v žiadosti uvedie termín, od ktorého má byť zmena subdodávateľa vykonaná, ktorý nesmie byť kratší ako 30 dní odo dňa doručenia tejto žiadosti objednávateľovi,
20. v žiadosti uvedie, či s ohľadom na výšku odplaty, ktorú bude Zhotoviteľ platiť subdodávateľovi za ním poskytované plnenie, má subdodávateľ povinnosť zapísať sa do registra partnerov verejného sektora,
21. k žiadosti pripojí nové navrhované znenie Zoznamu subdodávateľov v minimálne   
    2 vyhotoveniach podpísaných Zhotoviteľom.
22. Objednávateľ žiadosť Zhotoviteľa:
23. odsúhlasí, a to zaslaním zo strany objednávateľa podpísaného Zoznamu subdodávateľov Zhotoviteľovi alebo
24. odmietne, pričom v oznámení o odmietnutí žiadosti Zhotoviteľa uvedie dôvody odmietnutia.
25. Osoba, ktorá sa má stať subdodávateľom, sa týmto stáva podľa tejto Zmluvy zápisom do Zoznamu subdodávateľov podpísaného zo strany Objednávateľa.
26. V prípade odmietnutia žiadosti Zhotoviteľa o zmenu v osoby subdodávateľa zo strany Objednávateľa,   
    je Zhotoviteľ oprávnený navrhnúť tú istú osobu ako subdodávateľa až po splnení podmienok vytknutých Objednávateľom v odmietnutí žiadosti Zhotoviteľa o zmenu v osobe subdodávateľa.
27. Zhotoviteľ zodpovedá za odbornú starostlivosť pri výbere subdodávateľa ako aj za výsledok činnosti/plnenia vykonanej/vykonaného na základe zmluvy o subdodávke, tak ako keby plnenie realizované na základe takejto Zmluvy realizoval sám. Plnenie zákazky prostredníctvom iných osôb ako osôb určených podľa tohto článku sa považuje za podstatné porušenie tejto Zmluvy zo strany Zhotoviteľa a zakladá právo Objednávateľa na okamžité odstúpenie od Zmluvy bez poskytnutia dodatočnej lehoty na nápravu.
28. Zhotoviteľ je povinný zabezpečiť, aby mal splnené povinnosti ohľadom zápisu do registra partnerov verejného sektora vo vzťahu k subdodávateľom Zhotoviteľa v zmysle zákona registri partnerov verejného sektora.
29. **Poistenie**
30. Zhotoviteľ je povinný na svoje náklady zabezpečiť poistenie zodpovednosti za škodu spôsobenú pri vykonávaní Diela do výšky 200 000 EUR, a to najneskôr do 10 dní od účinnosti tejto Zmluvy. Zhotoviteľ je povinný mať uzavreté poistenie zodpovednosti za škodu spôsobenú pri vykonávaní Diela podľa predchádzajúcej vety po celú dobu vykonávania Diela. V prípade porušenia tejto povinnosti je Zhotoviteľ povinný zaplatiť Objednávateľovi zmluvnú pokutu vo výške 10% z Ceny Diela.
31. **Platnosť a účinnosť zmluvy**
    1. Táto Zmluva zaniká jej splnením, ukončením dohodou zmluvných strán alebo odstúpením od tejto zmluvy oprávnenou zmluvnou stranou.
    2. Platnosť zmluvy môže skončiť:
       1. dohodou
       2. odstúpením
    3. Od tejto zmluvy môže odstúpiť ktorákoľvek zo zmluvných strán, ak dôjde k podstatnému porušeniu zmluvných povinností. Za podstatné porušenie zmluvných povinností sa považuje:
32. zo strany Zhotoviteľa:
    * + nedodržanie termínu začatia prác podľa bodu 3.1.2 tejto zmluvy,
      + omeškanie s vykonaním Diela o viac ako 5 dní oproti termínu podľa bodu 3.1.1 tejto zmluvy,
      + neodstránenie vád diela v súlade s touto zmluvou
33. zo strany Objednávateľa:
    * + neposkytnutie súčinnosti, potrebnej k realizácii Diela.
    1. Objednávateľ môže odstúpiť od tejto zmluvy aj v prípade, ak nastanú skutočnosti podľa § 19 zákona   
       č. 343/2015 Z. z. o verejnom obstarávaní a o zmene a doplnení niektorých zákonov.
    2. V prípade odstúpenia od zmluvy sa zmluvné strany dohodli, že si nebudú vracať už poskytnuté plnenia a najneskôr do 10 dní od odstúpenia od zmluvy sa dohodnú na finančnom vyrovnaní.
       1. Účinky odstúpenia nastávajú nasledujúcim dňom po doručení oznámenia o odstúpení od zmluvy druhej zmluvnej strane.
       2. Odstúpením od zmluvy nie je dotknuté právo odstupujúcej strany na náhradu škody,   
          ktorá jej vznikla porušením zmluvnej povinnosti.
    3. Zmluva nadobúda platnosť dňom jej podpísania zmluvnými stranami a účinnosť nasledujúcim dňom po dni jej zverejnenia v Centrálnom registri zmlúv Úradu vlády Slovenskej republiky.
34. **Záverečné ustanovenia**
    1. Práva a povinnosti neupravené touto zmluvou sa riadia príslušnými ustanoveniami Obchodného zákonníka a súvisiacimi predpismi.
    2. Zmluvné strany sa dohodli, že práva a povinnosti zmluvných strán upravené v tejto zmluve   
       sa spravujú právnym poriadkom Slovenskej republiky.
    3. Zmluvu je možné meniť len na základe vzájomnej dohody oboch zmluvných strán formou písomných a očíslovaných dodatkov, ktoré budú tvoriť jej neoddeliteľnú súčasť.
    4. Zmluvné strany zhodne vyhlasujú, že sú spôsobilé na právne úkony, že sa podrobne oboznámili   
       s predmetom zmluvy, s jej obsahom a obsahom jej príloh a nemajú voči nim žiadne výhrady   
       ani návrhy na doplnenie.
    5. Zmluvné strany zhodne vyhlasujú, že zmluvu neuzavreli v tiesni ani za nápadne nevýhodných podmienok, že svoju vôľu prejavili vážne, slobodne, bez nátlaku a zrozumiteľne a na znak súhlasu ju potvrdzujú svojimi podpismi.
    6. Neoddeliteľnou súčasťou tejto zmluvy sú prílohy:

- 1. Opis predmetu zákazky

* 2. Projektová dokumentácia
* 3. Technická špecifikácia a štruktúrovaný rozpočet pre časť 1
* 4. Zoznam subdodávateľov
  1. Táto zmluva je vyhotovená v dvoch rovnopisoch, z ktorých každá zmluvná strana dostane jedno vyhotovenie.

V Bratislave, ......................................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

XXXXXXXXXX PhDr. Jaroslav Rezník

XXXXXXXXXX generálny riaditeľ

XXXXXXXXXX Rozhlas a televízia Slovenska

Príloha č. 1 – Opis predmetu zákazky

**Opis predmetu zákazky**

Tento opis predmetu zákazky vychádza z potrieb a cieľov, ktoré majú byť vynaložením verejných prostriedkov obsiahnuté. Opis predmetu zákazky je komplexnou požiadavkou verejného obstarávateľa   
na obsah, rozsah a výsledok plnenia uchádzača, ktoré sú predmetom jeho ponuky vo verejnom obstarávaní.

**Názov predmetu zákazky:**

Rekonštrukcia TV technológie štúdia Košice

**Rozdelenie zákazky na časti:**

Zákazka je rozdelená na dve časti. Uchádzač môže predložiť ponuku na ktorúkoľvek jednu časť,   
alebo môže predložiť ponuku na všetky (obdive) časti. Názov jednotlivých častí predmetu zákazky je:

1. Rekonštrukcia TV technológie štúdia Košice – časť 1 a
2. Rekonštrukcia TV technológie štúdia Košice – časť 2

Ponuka musí byť predložená na celý rozsah príslušnej / príslušných časti / častí predmetu zákazky,   
na všetky položky príslušnej / príslušných časti / častí predmetu zákazky.

**CPV kód:**

Časť 1 predmetu zákazky:

Hlavný slovník

32200000-5 Vysielacie prístroje pre rádiotelefóniu, rádiotelegrafiu, rozhlasové a televízne vysielanie

51310000-8 Inštalácia rozhlasových, televíznych, zvukových a videozariadení

Časť 2 predmetu zákazky:

Hlavný slovník

32350000-1 Časti zvukových zariadení a videozariadení

**Predpokladaná hodnota zákazky:**

Predpokladaná hodnota predmetu zákazky: **865 000,- EUR bez DPH.** Predpokladaná hodnota jednotlivých častí predmetu zákazky je rozdelená nasledovne:

1. Rekonštrukcia TV technológie štúdia Košice – časť 1

**predpokladaná hodnota je 715 000,- EUR bez DPH**

1. Rekonštrukcia TV technológie štúdia Košice – časť 2

**predpokladaná hodnota je 150 000,- EUR bez DPH**

**Miesto plnenia:**

Miestom vykonania diela a dodania tovaru je:

**Rozhlas a televízia Slovenska, Štúdio RTVS Košice, Rastislavova 13, 043 07 Košice.**

**Lehota plnenia:**

Pre časť: „**Rekonštrukcia TV technológie štúdia Košice – časť 1“** je lehota plnenianastavená   
**na dobu 60 dní odo dňa nadobudnutia účinnosti Zmluvy o dielo** podľa § 47a zákona č. 40/1967 Zb. Občiansky zákonník platnom znení.

Pre časť: „**Rekonštrukcia TV technológie štúdia Košice – časť 2“** je lehota plnenia nastavená **na dobu4 týždňov** **odo dňa nadobudnutia účinnosti Kúpnej zmluvy** podľa § 47a zákona č. 40/1967 Zb. Občiansky zákonník platnom znení.

**Stručný opis investičnej akcie:**

* dodávka televíznych technologických zariadení a inštalácia v priestoroch TV štúdia Košice podľa priloženej projektovej dokumentácie (Príloha č. 1 Zmluvy),
* systém musí pracovať minimálne v HD rozlíšení s redundantnosťou dôležitých celkov,   
  a tým minimalizovať výpadky vo výrobe z dôvodu porúch zariadení,
* koncepcia musí umožňovať prepojovanie signálov z a na štúdiovú plochu,
* technologické vybavenie musí umožňovať distribúciu zvukových signálov embedovane prostredníctvom obrazového signálu v rozsahu 16-tich zvukových kanálov,
* výroba a vysielanie doprovodného zvuku k obrazu vo formáte stere,
* záznam minimálne 4 kanálov obrazového a zvukového signálu pre následné spracovanie na strihových pracoviskách.

**TECHNICKÁ ŠPECIFIKÁCIA**

Podrobná technická špecifikácia a verejným obstarávateľom požadované minimálne technické požiadavky sú uvedené v Tabuľke – Technická špecifikácia a štruktúrovaný rozpočet pre časť 1.

**Rekonštrukcia TV technológie štúdia Košice – časť 1**

Predmetom zákazky sú realizačné projekty, dodávka, montáž zariadení a inštalačné montážne činnosti pre rekonštrukciu TV štúdia Košice:

Časť 1. bude obsahovať nasledujúce dodávky zariadení a montážne činnosti:

* vypracovanie detailnej technologickej projektovej dokumentácie pre montáž zariadení a inštaláciu kabeláže,
* dodávka technologických zariadení a montážnych prvkov podľa Tabuľky - Technická špecifikácia a štruktúrovaný rozpočet – časť 1, ktorá tvorí Prílohu č. 3 Zmluvy a dodávka technologického nábytku pre osadenie technológie,
* dodávku kamerových statívov a kamerového žeriavu,
* doplnenie televíznych osvetľovacích telies do TV štúdia podľa Tabuľky - Technická špecifikácia a štruktúrovaný rozpočet – časť 1,
* montážne a inštalačné práce vrátanie položenia a zakončenia kabeláže, montáž a pripojenie všetkých zariadení, vrátane tých, dodaných obstarávateľom do technologických stojanov   
  a technologického nábytku, vrátane revízií slaboprúdového prepojenia (ak budú potrebné),
* kabelážou sa rozumie rozvody video signálov, audio signálov analógových aj digitálnych, riadiacich a komunikačných signálov, počítačovej siete LAN, optické siete, rozvody pre napájanie zariadení 230V nezálohované UPS a aj rozvody 230V zálohované UPS,
* oživenie dodaných zariadení, vrátane funkčných testov a nastavenia, oživenie zariadení dodaných z majetku RTVS zabezpečí RTVS, konfiguráciu podľa požiadaviek zadávateľa, uvedenie technologického celku do prevádzky, zaškolenie obsluhy v rozsahu technickej špecifikácie, asistencia pri skúšobnej prevádzke a meraní,
* vykonanie funkčných skúšok so spolupracujúcimi zariadeniami a s technologickými celkami v RTVS a prispôsobenie parametrov novoinštalovaných zariadení, za účasti zástupcu obstarávateľa,
* vypracovanie dokumentácie skutkového stavu.

1. **Popis usporiadania a vybavenia priestorov**

Celková dispozícia je uvedená v Prílohe č. 1 – Projektová dokumentácia.

Inštalácia bude vykonávaná do stavebne pripravených priestorov (klimatizácia, VZT, akustické obklady, zdvojená podlaha, pracovné osvetlenie, bodové alebo štrbinové osvetlenie pracovných stolov.

1. **Priestor č. 1 zvuková réžia**

Dispozičné riešenie a zasadací poriadok členov obsluhy a rozmiestnenie technológie je uvedené v projektovej dokumentácii (Príloha č. 1). V priestore zvukovej réžie sú umiestnené iba zariadenia s maximálnou celkovou hladinou hluku 40 dB.

Pracovisko ZR réžie je tvorené:

* monitorová stena s 2 ks 55“LCD monitormi,
* ovládacia konzola mixážneho stola s vlastnými nohami,
* vpravo pracovný stôl asistenta zvuku a pracovisko obsluhy čítacieho zariadenia,
* vľavo pracovný stôl s pracoviskom audiozáznanmu typu ProTools, pracovisko Octopus,
* nad ovládacou konzolou a nad pracovnými stolmi budú bodové alebo štrbinové stmievateľné osvetľovacie telesá

**Monitorová stena**

Monitorová stena je tvorená dvomi 55“ LCD monitormi, ktoré sú pripojené na výstup centrálneho monitorového zobrazovača (MV). Monitorová stena je vsadená v rámci akustických obkladov na stojane a kabeláž je vedená v konštrukcii držiakov monitorov. Monitory musia byť demontovateľné z dôvody údržby alebo výmeny.

**Ovládacia konzola mixážneho stola**

Ovládacia konzola mixážneho stola je v prevedení samostojaca bez potreby nábytku.   
Nohy sú súčasťou dodávky.

V pravej časti na pracovnom stole je umiestnená nadstavba 19“ 5RU pohyblivá v ktorej sú umiestnené: CD prehrávač, prehrávač zvukových súborov, pult dorozumievania a ostatné   
19“ zariadenia. V priestore musí byť pripravené pracovisko s príslušnými prípojnými bodmi   
(analog line IN,OUT) pre dodatočné doplnenie hardvéru a pracovisko s riadiacim programom pre mikroporty.

V ľavej časti na pracovnom stole je na vlastnom stojane umiestnený 1 ks 24“ LCD monitor pre proTools.

Vedľa monitorovej steny sú umiestnené na držiakoch 2 ks odposluchových monitorov systému stereo a pri konzole 2 ks PFL audio monitorov, pod konzolou je umiestnený subwoofer.

**Čítacie zariadenie**

Pracovisko je vybavené ovládacím PC s klávesnicou, myšou, dvomi 24“ monitormi a technológiu ovládania čítacieho zariadenia.

1. **Priestor č. 2 obrazová réžia, záznam a pracovisko korekcií**

Dispozičné riešenie a zasadací poriadok členov obsluhy a rozmiestnenie technológie je uvedené v projektovej dokumentácii (Príloha č. 1). Dodaná technológia bude inštalovaná tak, aby v miestnosti obrazovej réžie boli umiestnené iba časti zariadení potrebné pre obsluhu (ovládacie panely, monitory, klávesnice, myši).

Pracovisko obrazovej réžie sa skladá:

* monitorová stena,
* stôl - záznamu, kamerových korekcií, hl. kameramana , osvetľovača,
* stôl – režiséra, strihača, grafiky

**Monitorová stena**

Monitorová stena je tvorená 3 ks 55“ a 4 ks 42“ LCD monitorov, ktoré sú pripojené na výstupy centrálneho monitorového zobrazovača (MV), 2ks audio monitormi. Monitorová stena je vsadená v rámci akustických obkladov, monitory inštalované na stojane a kabeláž je vedená skryto v stojanoch. Rozmiestnenie monitorovej steny je uvedené v projektovej dokumentácii (Príloha č. 1).

**Stôl záznamu, kamerových korekcií, hl. kameramana , osvetľovača**

Základné rozmery stola (4000mm x 1000mm, výška 720mm) a rozmiestnenie technologických zariadení je v prílohe č.1. Nadstavba 2 x 19´´ 3RU, počet: 3 ks.

Na stole sú nainštalované technológie pre nasledovné pracoviská:

* pracovník záznamu,
* pracovník kamerových korekcií,
* hlavný kameraman,
* osvetľovač.

**Záznam**

Pracovisko je vybavené technológiu pre možnosť záznamu a prehrávania 4 videosignálov.   
Hardvér záznamov bude umiestnený v technologickej miestnosti. Pre nastavovanie zdrojov signálu pre záznam slúži ovládací panel centrálneho prepojovača. Pracovník záznamu má k dispozíci panel dorozumievania a monitoringom zvukových kanálov príslušného. Na pracovisku záznamu je:   
1 ks 24“ videomonitor pracujúcich v rozlíšení 1920x1080 bodov, 8“ monitory s funkciou WFM monitor, audio odposluchová kontrolná jednotka.

**Obrazové korekcie a meranie**

Pracovisko obrazových korekcií je určené pre jedného operátora a je vybavené: 6 ks ovládacích panelov kamerových jednotiek OCP, ktoré ovládajú výstup krížového prepojovača cez GPIO modul pre navolenie signálu na príslušné meracie a zobrazovacie zariadenie. Na výstup krížového prepojovača je pripojený 17“ OLED merný monitor a  8“ monitory s funkciou WFM monitor. Pracovisko obrazovej korekcie má samostatný panel dorozumievania.

**Hlavný kameraman**

Hlavný kameraman má k dispozícii panel dorozumievania.

**Osvetľovač**

Osvetľovač má k dispozícii ovládací panel stmievacieho zariadenia a kontrolný monitor.

**Stôl režiséra, strihača, grafiky**

Základné rozmery stola (4000 mm x 1000 mm, výška 720 mm) a rozmiestnenie technologických zariadení je v prílohe č.1 Nadstavba: 2 x 19´´ 3RU, počet: 3 ks. Na stole sú nainštalované technológie pre nasledovné pracoviská:

* režisér
* strihač
* grafik

**Režisér**

Pracovisko je vybavené PC systémom. Režisér má k dispozícii PC monitor pre OCTOPUS,   
pult dorozumievania.

**Strihač**

Na mieste pracoviska strihača je inštalovaný ovládací panel obrazovej réžie spolu s monitorom   
pre nastavovanie parametrov réžie. Pred strihačom je nadstavba: 2 x 1RU vedľa seba, v ktorej sú umiestnené ovládacie panely dorozumievania a ovládania krížového prepojovača.

**Grafik**

Pracovisko grafika je vybavené LCD monitorom, klávesnicou, myšou pre ovládanie grafického systému, ktorý bude umiestnený v technologickej miestnosti.

1. **Priestor č. 3 vysielacie pracovisko, hlavná technická kontrola, centrálny ingest**

Vysielacie pracovisko je vybavené: 3 ks 55´´ LCD s min. rozlíšením 1920x1080 bodov pripojených na výstup centrálneho monitorového zobrazovača (MV).

**Stôl vysielacieho pracoviska**

Základné rozmery stola vysielacieho pracoviska sú uvedené v projektovej dokumentácii   
(príloha č. 1). Na stole sú 2 ks 24“ LCD monitorom s rozlíšením 1920x1080 bodov pre ovládanie YOUPLAY- 1 a príprava na YOUPLAY-2. Na stole je nadstavba 1 ks x (2x19´´ 3RU) - medzi monitormi. V nadstavbách stola je panel dorozumievania, ovládací panel centrálneho prepojovača.

**Stôl hlavnej technickej kontroly**

Základné rozmery stola vysielacieho pracoviska sú uvedené v projektovej dokumentácii   
(Príloha č.1). Na stole sú 2 ks 24“ LCD s min. rozlíšením 1920x1080 bodov  pre prácu s Ingest a outgest videosúborov určených pre technickú kontrolu Na stole je 1 ks x (2x19´´ 3RU).   
Medzi monitormi v nadstavbách stola je panel dorozumievania, ovládací panel centrálneho prepojovača pre prepínanie kontrolného monitora.

1. **Priestor č. 4 technologická miestnosť**

Zariadenia nevyžadujúce priamu obsluhu, produkujúce teplo a hluk, budú umiestnené v technologickej miestnosti v 19“ stojanoch 4 ks. Miestnosť je klimatizovaná, vybavené prechodom do podlahy pre vedenie kabeláže. V miestnosti sa nachádza UPS 3x230V 20kVA pre zálohovanie napájania technologických zariadení elektrickou energiou. Predpokladané rozloženie technológie v 19“ stojanoch je uvedené v projektovej dokumentácii (Príloha č. 1) a požadované vybavenie v Tabuľke č. 1 - Technická špecifikácia a štruktúrovaný rozpočet pre časť 1

1. **Prípojné body v priestore štúdiovej plochy**

V TV štúdiu sa bude nachádzať miesto pre pripojenie video audio zariadení 2x wallbox na protiľahlých stenách štúdia pre všetky pripojenia:

* pripájanie monitorov, pultu pre režiséra, pripojenie LAN, technologické zásuvky 230V(UPS), rozvod sync, AUX obojsmerné video prepoje,
* pripájanie audio stage boxu optickým káblom multimode ukončeným konektormi DualCon.

1. **Popis hlavných technologických celkov TV štúdia**
2. **Krížový prepojovač**

Krížový prepojovač bude umiestnený v technologickej miestnosti. Všeobecné požiadavky   
na vlastnosti krížového prepojovača a požadované minimálne vlastnosti jednotlivých modulov   
sú uvedené v Tabuľke č. 1 - Technická špecifikácia a štruktúrovaný rozpočet pre časť 1   
a v rámci jedného framu musí spĺňať nasledovné požiadavky:

* vstupy SD/HD SDI 3G
* výstupy SD/HD SDI 3G
* všetky zdroje požadujeme so 100% redundanciou v tom istom frame
* riadiaci systém krížového prepojovača musí byť plne redundantný

1. **Obrazová réžia**

Multiformátová obrazová réžia má nasledovnú špecifikáciu:

Počet vstupov: min. 32, počet výstupov min. 20, počet vstupov s funkciou format konvertor min. 16. Každý musí byť schopný pracovať ako AUX, PGM, PVW alebo Clen Feed. Réžia má 3M/E ovládací panel s počtom tlačítok priamej voľby min. 24. Pri ovládacom panely je farebný dotykový displej menu réžie(GUI). Mainframe bude umiestnený v priestore č. 4, umiestnenie je uvedené v projektovej dokumentácii (Príloha č. 1).

1. **Zvukový mixážny pult**

Zvuková mixážny pult pozostáva z hlavnej ovládacej konzoly s analógovými a digitálnymi vstupmi a výstupmi a jednej výnosnej jednotky (stagebox), ktorá bude umiestnená v štúdiu a pripojená pomocou dvoch optických vlákien typu multimode zakončených konektormi DualCon cez prípojné miesto v štúdiu. Podrobnejšia špecifikácia je v Tabuľke č. 1 - Technická špecifikácia a štruktúrovaný rozpočet pre časť 1.

1. **Záznamové zariadenia**

Záznamové zariadenia sú umiestnené v technologickej miestnosti, ovládacie konzoly   
v priestore č. 2 v časti pracovisko záznamu. Typy a podrobnejšia špecifikácia použitých záznamových zariadení sú uvedené v Tabuľke č. 1 - Technická špecifikácia a štruktúrovaný rozpočet pre časť 1. Ovládacie konzoly sú spojené cez systém KVM.

1. **Dorozumievací systém**

Systém sa skladá s dorozumievacej ústredne s výstupmi a vstupmi s pripojením 4W, dorozumievacích panelov a konfiguračného softvéru. Dorozumievací systém nie sú súčasťou dodávky a bude dodaný objednávateľom. Vyžaduje sa jeho montáž, zapojenie príslušnej kabeláže podľa projektovej dokumentácie a začlenenie do systému.

1. **Audio video prepojenie štúdia**

Audio stage box je vstupno výstupné zariadenie zvukovej réžie, realizované ako prenosný box a pripojený s centrálnym systémom pomocou optického kábla multimode. Video prepojenia sú ukončené na prípojnom panely na štúdiovej ploche.

1. **Štúdiové kamery**

Štúdiové kamery budú dodané obstarávateľom. Typ štúdiových kamier je uvedený v Tabuľke č. 1 - Technická špecifikácia a štruktúrovaný rozpočet pre časť 1.

1. **Rozvod TV signálu**

Rozvod TV signálu bude pozostávať zo zariadenia, Transmodulátory DVB-S/S2 na DVB-T, modulátory SDI/HDMI na DVB-T. Káblový rozvod v budove štúdia a príslušné komponenty rozvodu nie sú súčasťou tohto obstarávania.

1. **KVM**

Systém KVM (klávesnica, video, myš) umožňuje prepojenie PC monitora, klávesnice a myši   
(cez príjímač KVM), ktoré sú umiestnené v miestnosti obsluhy s počítačmi umiestnenými v technologickej časti (cez vysielač KVM) prostredníctvom IP 1Gbps technológie cez štrukturovanú kabeláž po jednom káblovom prepojení. Systém prenáša video full HD rozlíšenie, USB a audio signál. Systém musí umožniť pripojenie ktoréhokoľvek monitora, klávesnice a myši na ktorýkoľvek počítač pripojený do siete, na základe privilégií a prístupových práv, ktoré sú nastavené prostredníctvom riadiacej jednotky pre správu, prepínanie a nastavovanie užívateľských prístupov. Počet vysielačov a prijímačov je uvedený v technickej špecifikácii. Systém musí byť do budúcna rozšíriteľný.

1. **Objektívy pre štúdiové kamery**

Kamerové objektívy pre štúdiové kamery sú s bajonetovým uchytením pre kamery s veľkosťou snímacieho prvku 2/3“ s extendrom a diaľkovým káblovým digitálnym ovládaním pre Zoom a Focus. Podrobnejšia technická špecifikácia je v Tabuľke č. 1 - Technická špecifikácia a štruktúrovaný rozpočet pre časť 1.

1. **Kamerové statívy a kamerový žeriav**

Kamerové statívy pre štúdiové kamery sú 3 ks pre samostatné kamery, 2 ks pre kamery súčasne s čítacím zariadením t. j. monitor a polopriepustné zrkadlo s príslušnými držiakmi a jeden kamerový žeriav. Podrobnejšia technická špecifikácia je v Tabuľke č. 1 - Technická špecifikácia a štruktúrovaný rozpočet pre časť 1.

1. **Osvetľovacia technika**

Doplnenie a výmena svetiel pozostáva zo štúdiových plošných LED svetiel, štúdiových zaostrovacích fresnelových LED svetiel, klapkových clôn a DMX riadenia**.** Podrobnejšia technická špecifikácia je v Tabuľke č. 1 - Technická špecifikácia a štruktúrovaný rozpočet pre časť 1.

1. **Požiadavky na montáž a oživenie**

Montáž dodávaných zariadení, montáž zariadení dodaných objednávateľom, zakáblovanie podľa odsúhlasenej projektovej dokumentácie bude dodávateľ realizovať v priestore TV štúdia Košice. Dodávateľ vykoná montáž vo vlastnom mene, na vlastnú zodpovednosť, na vlastné náklady   
a nebezpečenstvo, pri rešpektovaní všetkých zákonov a iných všeobecne záväzných právnych predpisov a noriem platných na území Slovenskej republiky. Funkčné testy a meranie diela budú vykonávané   
po dokončení všetkých montážnych prác, po oživení, a konfigurácii zariadení. Počas funkčných testov sa zhotoviteľ objednávateľovi zaväzuje poskytovať asistenciu, dokončiť zaškolenie obsluhy a dokončiť dokumentáciu skutkového stavu diela.

1. **Technická podpora**

Súčasťou predmetu zákazky je aj technická podpora pri prevádzke dodaného zariadenia.   
Povinnosti uchádzača vyplývajúce z technickej podpory: maximálny prípustný čas nástupu   
k servisnému zásahu počas pracovných dní do 24 hod. (miesto zásahu TV štúdio RTVS Košice). Maximálny prípustný čas k odstráneniu chýb do 3. pracovných dní. Spôsob komunikácie: e-mail, telefón v  jazyku slovenskom, v jazyku  českom. Kontaktnú osobu (kontaktné osoby) uvedie uchádzač v ponuke.

1. **Certifikované školenie**

Súčasťou predmetu zákazky je aj certifikované školenie v slovenskom jazyku  v rozsahu minimálne 40 hodín rozložené do piatich (5) pracovných dní.

Príloha č. 2 – Projektová dokumentácia

Príloha č. 3 – Technická špecifikácia a štruktúrovaný rozpočet pre časť 1

**Technická špecifikácia a štruktúrovaný rozpočet pre časť:**

**„Rekonštrukcia TV technológie štúdia Košice – časť 1“**

Príloha č. 4 – Zoznam subdodávateľov

**Zoznam subdodávateľov**

Na realizácii predmetu zákazky: „**Rekonštrukcia TV technológie štúdia Košice – časť 1“**

sa nebudú podieľať subdodávatelia a celý predmet zákazky uskutočníme vlastnými kapacitami

sa budú podieľať nasledovní subdodávatelia:

|  |  |  |  |  |  |  |
| --- | --- | --- | --- | --- | --- | --- |
| **p. č.** | **Obchodné meno alebo názov / meno a priezvisko** | **Sídlo alebo adresa pobytu** | **Identifikačné číslo (IČO) alebo dátum narodenia (ak nebolo pridelené IČO)** | **Predmet subdodávky** | **Predmet plnenia  v %** | **Oprávnená osoba (meno a priezvisko, adresa pobytu, dátum narodenia)** |
|  |  |  |  |  |  |  |
|  |  |  |  |  |  |  |

V ..................................., dňa ........................

.......................................................

pečiatka, meno a podpis uchádzača